Case ID: 1059031
Sentence 151: Mirasa faktiki sahiblik müxtəlif üsullarla həyata keçirilir: vərəsənin miras qoyanın yaşadığı evə köçməsi, vərəsənin miras açılandan əvvəl və sonra orada yaşaması və yaşamağa davam etməsi, əvvəllər miras qoyana məxsus olan əmlakdan vərəsənin faktiki istifadə etməsi və s. İşdən görünür ki, cavabdehlər miras qoyan atalarının ölümündən sonra müntəzəm olaraq mübahisəli mənzilə gedib-gəlməklə, mənzilin bir açarının onlarda olması ilə, atalarının dəfn və yas mərasimlərini keçirməklə, bu mərasimlərdən sonra mənzildən atalarına aid şəkilləri, analarına aid 750 əyarlıq üzüyü, özlərinə məxsus bəzi əşyaları aparmaqla, bundan sonra mənzili təmir etdirib kombi sistemi ilə təchiz etməklə miras əmlaka sahiblikedib idarə etməyə faktik başladıqlarını və bununla da mirası qəbul etdiklərini şəksiz nümayiş etdirmişlər, birinci instansiya məhkəməsinin ilkin və qarşılıqlı iddia tələbinin qismən təmin edilməsi barədə gəldiyi nəticə işin faktiki hallarına və tərəflərin qarşılıqlı münasibətlərinə uyğun olmuşdır.